ai4bharat/Pralekha huggingface dataset:
रेल्वे मंत्रालय
उधमपूर-श्रीनगर- बारामुल्ला रेल्वे जोडणी प्रकल्पासाठी  आणखी एक अभिमानास्पद क्षण: हिमालय पर्वतात सर्व आव्हांनावर मात करत, मोठी पोकळी निर्माण करुन भारतातील सर्वात लांब भुयारी बोगदा तयार करण्यात मोठे यश
नवी दिल्ली, 15 डिसेंबर 2022
हिमालय पर्वतातून, ब्रॉड गेज रेल्वे चालवण्यासाठी, भारतीय रेल्वेने अतिशय कठीण आणि महत्वाकांक्षी असा उधमपूर श्रीनगर बारामुल्ला रेल्वे जोडणी  राष्ट्रीय प्रकल्प हाती घेतला आहे. हा प्रकल्प काश्मीर प्रांताला उर्वरित भारताशी जोडणार आहे. आज म्हणजेच, 15 डिसेंबर 2022 रोजी, या प्रकल्पात एक मोठे यश रेल्वेला मिळाले आहे. या प्रकल्पाच्या कटरा-बनिहाल भागात, सुंबर आणि खारी या स्थानकांदरम्यान, भुयारी बोगदा- टी 49 तयार करत, रेल्वेच्या अभियंत्यांनी एक मोठा मैलाचा दगड रचला आहे. या बोगद्याची लांबी 12.895 किलोमीटर इतकी असून, हा भारतातील सर्वात लांब भुयारी बोगदा आहे. हा भुयारी बोगदा खणतांना, त्याची समान पातळी आणि स्तर एकसारखा ठेवण्यातही तंत्रज्ञांना यश आले आहे. यूएसबीआरएलचे मुख्य प्रशासकीय अधिकारी, एस. पी. माही यांच्या उपस्थितीत हा बोगदा पूर्ण करण्यात, सगळ्या चमूला यश आहे. टी-49 हा एक दुहेरी बोगदा असून, त्यात, मुख्य बोगदा आणि भुयारी बोगदा  अशी एकूण लांबी आहे.
भारतीय रेल्वेच्या अनुभवी अभियंत्यांनी, सर्व आव्हानांवर यशस्वीपणे मात करत, आणि प्रत्येक टप्प्यावर यश गाठत, हा भुयारी मार्गाचा कठीण टप्पा यशस्वी केला आहे. या बोगद्याच्या बांधकामात, 75 टक्के कामगार आजूबाजूच्या गावातील होते. त्यामुळे, या बोगद्याच्या बांधकाम काळात, ह्या परिसरातही सकारात्मक सामाजिक- आर्थिक बदल झाले. टी-49 बोगदा रामबन जिल्हयातील सुंबर ते सीरन गांव  - खारी तालुका असा असून, देशातील सर्वात मोठा वाहतूक बोगदा आहे.S.Kakade/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 92
मत्स्योत्पादन, पशुविकास आणि दुग्धविकास मंत्रालय
2025 पर्यंत दुध प्रक्रिया क्षमता दुप्पट करत 108 दशलक्ष मेट्रिक टन करण्यासाठी सरकार प्रयत्नशील
नवी दिल्ली, 18 फेब्रुवारी 2020
भारतात गेल्या पाच वर्षात दूध उत्पादनात 6.4 टक्के दराने वाढ होत असून 2014-15 मधल्या 146.3 दशलक्ष मेट्रिक टनावरुन 2018-19 मध्ये हे उत्पादन 187.7 दशलक्ष मेट्रिक टन झाले आहे. दूध उत्पादनापैकी 54 टक्के दूध बाजारात विकण्यासाठी उपलब्ध असून 46 टक्के स्थानिक गरजांसाठी खेड्यांमध्ये राखले जाते. शेतकऱ्यांकडे उपलब्ध असलेल्या विपणन योग्य दुधापैकी केवळ 36 टक्के दूध संघटित क्षेत्राकडून, सहकारी आणि खाजगी क्षेत्रांना समसमान विकले जाते. उर्वरित 64 टक्के अतिरिक्त दुधही संघटित क्षेत्राअंतर्गत आणण्याची गरज आहे. गेल्या दोन वर्षात सहकारी क्षेत्रात दुध खरेदीत 9 टक्के वाढ झाली आहे.
पशूपालन आणि दुग्धविकास विभाग दुध उत्पादकता वाढविण्यासाठी सातत्याने काम करत आहे. आनुवंशिक सुधारणा करुन उत्पादकता वाढविण्यासाठी आणि उत्पादन खर्च कमी करण्यासाठी हा विभाग प्रयत्नशील आहे. दुधाचा दर्जा उंचावण्यासाठीही नुकताच विशेष कार्यक्रम सुरु करण्यात आला आहे. सहकारी आणि खाजगी क्षेत्रासाठीही वित्तीय भागीदारीतून या कार्यक्रमाला गती देण्याचा प्रस्ताव आहे. उत्तम उत्पादकता, उत्पादन खर्चात घट, दुधाचा आणि दुग्ध उत्पादनांचा उत्तम दर्जा यामुळे दुग्ध क्षेत्रात स्पर्धात्मकता निर्माण होईल आणि नफा वाढेल यातून देशांतर्गत आणि आंतरराष्ट्रीय बाजारपेठेतही वाढ होईल. यातून या क्षेत्रात खाजगी गुंतवणूक वाढेल आणि ग्रामीण उत्पन्न आणि रोजगारालाही चालना मिळेल.
S.Thakur/N.Chitale/P.Malandkar
(Visitor Counter : 120
संरक्षण मंत्रालय
सेशेल्स तटरक्षक दलाच्या नौसैनिकांची वैद्यकीय सुटका
नवी दिल्ली, 14 एप्रिल 2022
भारतीय नौदलाच्या, दक्षिण कमांडची युद्धनौका आयएनएस गरुडा वर तैनात अत्याधुनिक हलक्या वजनाच्या हेलिकॉप्टरने सेशेल्स च्या तटरक्षक जहाज-झोरोस्टार वरील महिला नौसैनिकाची आज म्हणजेच 14 एप्रिल 2022 रोजी वैद्यकीय सुटका केली. आयएनएस शारदा ही युद्धनौका या जहाजासोबत चालत होती. हे जहाज, कोचीहून सेशेल्सच्या व्हिक्टोरिया इथे जात होते. आज, सकाळी साडे नऊ वाजता, एससीजीएस झोरोस्टारवरील एका महिला कर्मचाऱ्याच्या पोटात अतिशय वेदना होऊ लागल्या. त्यामुळे तिला त्वरित बोटीने आयएनएस शारदा वर आणण्यात आलं, जेणेकरुन तिला वैद्यकीय सुविधा मिळू शकतील.
ही माहिती मिळताच, भारतीय बनावटीचे अत्याधुनिक हलक्या वजनाचे हेलिकॉप्टर एएलएच आणि सी-किंग 42 सी हेलिकॉप्टर कोची इथे वैद्यकीय सुटकेच्या प्रक्रियेसाठी सज्ज करण्यात आले दुपारी साडे बाराच्या सुमाराला, या दोन्ही जहाजांनी आयएनएस गरुडा या युद्धनौकेवरुन आयएन एस शारदावर जाण्यासाठी उड्डाण केले. आयएनएस शारदा, मिनिकोय बेटापासून सुमारे 15 किमी अंतरावर होते. दुपारी चार वाजून पन्नास मिनिटांनी, ही हेलिकॉप्टर्स रुग्ण महिलेसह गरुडा नौकेयावर पोहोचली. त्यानंतर रुग्ण महिलेला आयएनएचएस संजीवनी इथे नेण्यात आले. सध्या या महिलेची प्रकृती स्थिर असून तिच्यावर उपचार सुरु आहेत.
S.Kane/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 117
संरक्षण मंत्रालय
गोवा शिपयार्ड येथे तटरक्षक दलाच्या दोन प्रदूषण नियंत्रण जहाजांच्या बांधकामासाठी आवश्यक पोलादी कण्याची केली पायाभरणी
नवी दिल्ली, 21 नोव्हेंबर 2022
सूक्ष्म, लघु आणि मध्यम उद्योगांसह स्वदेशी कंपन्यांकडून उपकरणे आणि प्रणाली खरेदी करण्याच्या देशाच्या मेक इन इंडिया वचनबद्धतेच्या अनुषंगाने भारतीय तटरक्षक दलाने 21 नोव्हेंबर 2022 रोजी गोवा शिपयार्डमध्ये GSL Yard 1267 आणि 1268, या दोन प्रदूषण नियंत्रण जहाजांसाठी आवश्यक पोलादी कण्याची पायाभरणी  केली. ही दोन प्रदूषण नियंत्रण जहाजे गोवा शिपयार्डने देशातच डिझाइन आणि विकसित केली असून ती अनुक्रमे फेब्रुवारी 2025 आणि ऑगस्ट 2025 पर्यंत तयार होतील.
जहाजांच्या बांधणीत कील लेइंग ही एक प्रमुख प्रक्रिया आहे, जी बिल्डिंग बर्थवर जहाजांच्या उभारणी प्रक्रियेच्या औपचारिक प्रारंभाचे प्रतीक आहे. या प्रसंगी बोलताना भारतीय तटरक्षक दलाचे महासंचालक व्ही.एस. पठानिया म्हणाले की, प्रदूषण नियंत्रण जहाजे ही नवीन पिढीतील विशेष भूमिका असणारी जहाजे असतील ,जी प्रगत आणि अत्याधुनिक उपकरणांनी सुसज्ज असतील , भारतीय तटरक्षक दलाच्या विविध भूमिका पार पाडण्यास सक्षम असतील तसेच किनारपट्टीलगतच्या विस्तारित परिसरात सागरी प्रदूषणाचा सामना करू शकतील.
प्रदूषण नियंत्रण जहाजे अत्याधुनिक तंत्रज्ञान, प्रगत आणि अत्यंत संवेदनशील प्रदूषण नियंत्रण उपकरणे, दिशादर्शक आणि दळणवळण उपकरणे, सेन्सर आणि यंत्रसामग्रीने सुसज्ज असतील. जहाजे प्रदूषकांना प्रतिबंध , पुनर्प्राप्ती,तसेच प्रदूषणकारी घटक वेगळे करण्यासाठी समर्पित तेल गळती प्रतिसाद मोहीम पार पाडण्यास सक्षम असतील. जहाजामध्ये दोन फ्लश टाईप साइड स्वीपिंग आर्म्ससह अत्याधुनिक प्रदूषण नियंत्रण उपकरणे बसवली जातील ज्यामुळे ते समुद्रात असताना तेल गळतीला आळा घालू शकेल.
तेल गळतीचा अंदाज लावण्यात एक प्रगत सॉफ्टवेअर मदत करेल आणि डायनॅमिक पोझिशनिंग प्रणाली जहाजाला प्रतिबंधित भागात अचूकतेने चालवण्यास मदत करेल. ताशी 300 टन या दराने सर्वात हलके ते सर्वात चिकट अशा तेलाचा शोध घेण्याच्या दृष्टीने जहाजाची रचना केली जात आहे. जहाजे अग्निशमन आणि बचाव यंत्रणांनी देखील सुसज्ज आहेत.
S.Patil/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 101
वाणिज्य आणि उदयोग मंत्रालय
पियुष गोयल करणार IITF अर्थात भारत आंतरराष्ट्रीय व्यापार मेळ्याचे उद्घाटन
नवी दिल्ली, 10 नोव्हेंबर 2021
भारत आंतरराष्ट्रीय व्यापार मेळा 2021 चे उद्घाटन वाणिज्य आणि उद्योग मंत्री श्री पियुष गोयल यांच्या हस्ते 14 नोव्हेंबर 2021 रोजी नवी दिल्लीच्या प्रगती मैदानात होणार आहे. 40 व्या भारत आंतरराष्ट्रीय व्यापार मेळ्यात, असंख्य व्यवसाय आणि गुंतवणुकीच्या संधींसाठी एक आदर्श गंतव्यस्थान म्हणून भारत ट्रेड प्रमोशन ऑर्गनायझेशन  भारताचे प्रतिनिधीत्व करणार आहे. यावर्षी, भारताच्या स्वातंत्र्याची 75 वर्षे पूर्ण होत असलेल्या ‘आझादी का अमृत महोत्सव’ या उत्सवासोबत या मेळ्याला विशेष महत्त्व आहे.
प्रगती मैदान येथील नवीन प्रदर्शन संकुलासह या मेळाव्याचे आयोजन करण्यात आले आहे. सध्या सुरू असलेल्या आयकॉनिक इंटरनॅशनल एक्झिबिशन-कम-कन्व्हेन्शन सेंटर  प्रकल्पाचा अविभाज्य घटक असल्याने, संकुलात 13 ऑक्टोबर 2021 रोजी पंतप्रधान श्री नरेंद्र मोदी यांच्या हस्ते उद्घाटन करण्यात आलेल्या चार नवीन आधुनिक प्रदर्शन सभागृहांचा समावेश आहे.
हा मेळा "आत्मनिर्भर भारत" या संकल्पनेवर केंद्रित आहे, ज्याचा उद्देश विविध क्षेत्रांमध्ये गुंतवणूक आणि आत्मनिर्भरतेला चालना देण्यासाठी देशांतर्गत मागणी पूर्ण करणे आणि जागतिक पुरवठा साखळी परिसंस्थेचा एक भाग बनणे हा आहे.
कोविड-19 महामारीमुळे सर्व अडचणी असूनही उत्कृष्ट कामगिरी करण्याची अनुकरणीय वचनबद्धता दर्शवणाऱ्या भारतीय उद्योजकांच्या उत्कृष्ट कामगिरीवर हा मेळा प्रकाश टाकतो. महत्त्वाचे म्हणजे, IITF ‘वोकल फॉर लोकल’ मोहिमेअंतर्गत भारतीय उत्पादनांचे प्रदर्शन करण्यासाठी आणि भारतीय अर्थव्यवस्थेमध्ये नूतनीकरणाचा आत्मविश्वास आणि जोम निर्माण करण्यासाठी एक आदर्श व्यासपीठ देते.
हा कार्यक्रम सर्व कोविड नियमावलीसह निर्धोक आणि सुरक्षित वातावरणात आयोजित केला जाईल.
भारत आणि परदेशातील जवळपास 3,000 प्रदर्शकांसह, IITF 2021 चे आयोजन एकूण 70,000 चौरस मीटर क्षेत्रावर केले जात आहे जे 2019 मधील मागील मेळ्याच्या जवळपास तिप्पट क्षेत्र आहे. बिहार भागीदार राज्य आहे, तर उत्तर प्रदेश आणि झारखंड राज्यांवर लक्ष्य केंद्रित असेल.
अफगाणिस्तान, बांगलादेश, बहरीन, किर्गिझस्तान, नेपाळ, श्रीलंका, संयुक्त अरब अमिरात, ट्युनिशिया आणि तुर्की या देशांचा यामध्ये सहभाग आहे.
S.Patil/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
आरोग्य आणि कुटुंब कल्याण मंत्रालय
खाजगी लसीकरण केंद्रांवर 10 एप्रिल 2022 पासून 18 वर्षांवरील वयोगटासाठी उपलब्ध होणार खबरदारीची लसमात्रा 
सरकारी लसीकरण केंद्रांद्वारे सुरु असलेल्या पहिल्या आणि दुसऱ्या लसमात्रेसाठीच्या तसेच आरोग्यसेवा कर्मचारी, आघाडीवर कार्यरत कर्मचारी आणि 60 वर्षांवरील वयोगटासाठी खबरदारीच्या लसमात्रेच्या मोफत लसीकरण कार्यक्रमाला दिली जाणार गती
देशातील 15 वर्षांवरील वयोगटापैकी सुमारे 96% लोकांना किमान एक तर सुमारे 83% लोकांना मिळाल्या कोविड-19 प्रतिबंधक लसीच्या दोन्ही मात्रा
नवी दिल्ली, 8 एप्रिल 2022
खाजगी लसीकरण केंद्रांवर 18 वर्षांवरील वयोगटासाठी कोविड प्रतिबंधक लसींची खबरदारीची  लसमात्रा उपलब्ध करण्याचा निर्णय घेण्यात आला आहे. खाजगी लसीकरण केंद्रांवर 10 एप्रिल , 2022 पासून 18 वर्षांवरील वयोगटाला खबरदारीची लसमात्रा देण्यास सुरुवात होईल. 18 वर्षांहून अधिक वय असलेले आणि दुसरी लसमात्रा घेऊन 9 महिने पूर्ण झालेले सर्वजण यासाठी पात्र असतील. ही सुविधा सर्व खाजगी लसीकरण केंद्रांवर उपलब्ध असेल.
देशातील 15 वर्षांवरील वयोगटापैकी सुमारे 96% लोकांना किमान एक तर सुमारे 83% लोकांना आतापर्यंत कोविड-19 प्रतिबंधक लसीच्या दोन्ही मात्रा मिळाल्या आहेत. आरोग्यसेवा कर्मचारी, आघाडीवर कार्यरत कर्मचारी आणि 60 वर्षांवरील लोकांना 2.4 कोटींहून अधिक खबरदारीच्या लसमात्रा देण्यात आल्या आहेत. 12 ते 14 वयोगटातील 45% लोकांना लसीची पहिली मात्रा मिळाली आहे.
सरकारी लसीकरण केंद्रांद्वारे पात्र लोकसंख्येसाठी पहिल्या आणि दुसऱ्या लसमात्रेसाठी तसेच आरोग्यसेवा कर्मचारी, आघाडीवर कार्यरत कर्मचारी आणि 60 वर्षांवरील वयोगटासाठी खबरदारीची लसमात्रा देण्याचा मोफत लसीकरण कार्यक्रम सुरुच राहील तसेच त्याला गती दिली जाईल.
S.Kane/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 279
संरक्षण मंत्रालय
जर्मनीच्या नौदल अधिकाऱ्याचे वैद्यकीय मदतीसाठी आयएनएचएस अश्विनीमध्ये स्थलांतरण
मुंबई, 21 जानेवारी 2022
भारतीय नौदलाने जर्मनीच्या नौदल अधिकाऱ्याला तत्परतेने वैद्यकीय मदत आणि सहाय्य उपलब्ध करून दिले.
जर्मनीच्या दूतावासाने केलेल्या विनंतीवरून या रुग्णाला सुपर लिनक्स हेलिकॉप्टरच्या मदतीने आयएनएस शिक्रा येथे ठेवण्यात आले होते. मुंबई किनारपट्टीपासून सुमारे 275 किलोमीटर दूर उभ्या असलेल्या बायर्न या जर्मनीच्या नौदलाच्या जहाजावरून रुग्णाच्या वैद्यकीय स्थलांतरणासाठी पश्चिमी नौदल कमांडने सर्व समन्वय साधला.
आयएनएचएस अश्विनी या नौदल रुग्णालयात आणल्यानंतर विविध वैद्यकीय शाखांच्या तज्ञ डॉक्टरांच्या पथकाने त्यांची प्राथमिक तपासणी केली त्यानंतर विविध चाचण्या केल्या. रुग्णाची तब्येत आता स्थिर असून त्यांना डॉक्टरांच्या देखरेखीखाली ठेवण्यात आले आहे.M.Chopade/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 125
ग्राहक व्यवहार, अन्न आणि सार्वजनिक पुरवठा मंत्रालय
शिधापत्रिकेला आधार जोडण्याबाबत स्पष्टीकरण
(नवी दिल्ली, 11 मे 2020
आधार कार्ड क्रमांक शिधापत्रिकेशी लिंक न करणाऱ्यांची शिधापत्रिका रद्द होणार आहे, अशी बातमी आज काही वृत्तपत्रांमध्ये छापून आली आहे.
अन्न आणि सार्वजनिक वितरण विभागाच्या आधार अधिसूचने अंतर्गत दिनांक 7 फेब्रुवारी 2017 रोजी  सर्व राज्य/केंद्रशासित प्रदेशांना सर्व शिधापत्रिका/लाभार्थ्यांचे आधार कार्ड क्रमांक शिधापात्रीकेशी लिंक करण्यासाठी दिलेली मुदत विभागाकडून 30 सप्टेंबर 2020 पर्यंत वाढविण्यात आली आहे. विभागाने दि. 24 ऑक्टोबर 2017 आणि 8 नोव्हेंबर 2018 रोजी सर्व राज्ये / केंद्रशासित प्रदेशांना स्पष्ट सूचना दिल्या होत्या की कोणत्याही प्रामाणिक लाभार्थ्यास / कुटुंबाला अन्नधान्य देण्यास नकार देऊ नये किंवा केवळ आधार क्रमांक नसल्याच्या कारणावरून त्यांची नावे / शिधापत्रिका रद्द केले जाऊ नयेत.
याव्यतिरिक्त असे निर्देश देखील देण्यात आले आहेत की, लाभार्थ्याचे खराब बायोमेट्रिक, नेटवर्क/कनेक्टीव्हिटी/लिंकिंग किंवा इतर कुठल्याही तांत्रिक कारणामुळे लाभार्थ्याचे बायोमेट्रिक/आधार प्रमाणीकरण अयशस्वी झाल्यास त्याला एनएफएसए अंतर्गत अन्नधान्य देण्यास नकार देऊ नये. सध्याच्या संकट परिस्थितीत, व्यावहारिक दृष्टिकोनाची आवश्यकता आहे जेणेकरून कोणत्याही गरीब किंवा पात्र व्यक्ती किंवा कुटूंब अन्नधान्य मिळण्यापासून वंचित राहणार नाही. आधार कार्ड शिधापत्रिका आणि लाभार्थ्याला लिंक केल्यामुळे हे अन्नधान्य मिळण्यास पात्र असणारी कोणतीही व्यक्ती या लाभापासून वंचित राहणार नाही हे सुनिश्चित होईल.
केंद्र आणि राज्य / केंद्रशासित प्रदेश सरकारच्या अथक प्रयत्नांमुळे सध्या सर्व 23.5 कोटी कोटी शिधापत्रिकांपैकी 90% शिधापत्रिका धारकांचा आधार क्रमांक आधीच शिधापात्रीकेशी लिंक करण्यात आला आहे ; तर, सर्व 80 कोटी लाभार्थ्यांपैकी जवळपास 85% लाभार्थ्यांनी आपापल्या शिधापत्रिकांसह त्यांचा आधार क्रमांक लिंक केला आहे. याशिवाय एनएफएसए अंतर्गत उर्वरित शिधापत्रिका/लाभार्थ्यांचे आधार क्रमांक लिंक करण्यासाठी संबधित राज्य/केंद्र शासित प्रदेश अथक प्रयत्न करत आहेत.
हे अधोरेखित केले आहे की गरीब आणि स्थलांतरित लाभार्थ्यांच्या हिताचे संरक्षण करण्यासाठी “सार्वजनिक वितरण प्रणालीचे एकात्मिक व्यवस्थापन” या योजनेचा भाग म्हणून “एक राष्ट्र एक शिधापत्रिका” योजने अंतर्गत एनएफएसए शिधापत्रिका धारकांच्या राष्ट्रीय / आंतरराज्यीय पोर्टेबिलिटीची अंमलबजावणीला सुरुवात झाली आहे.
शिधापत्रिकांचे एकसंघ आंतरराज्य पोर्टेबिलिटी व्यवहार साध्य करण्यासाठी एनएफएसए अंतर्गत सर्व राज्ये / केंद्रशासित प्रदेशांचा शिधापत्रिका / लाभार्थ्यांचा डेटा सांभाळण्यासाठी केंद्रीयकृत कार्यालय असणे आवश्यक आहे. म्हणूनच, देशातील एनएफएसए अंतर्गत प्रत्येक पात्र शिधापत्रिकाधारक / लाभार्थी यांची एक वेगळी नोंद करण्यासाठी आधार लिंक करणे महत्वाचे आहे, जेणेकरून त्याचा / तिचा हक्क सुरक्षित राहील.
पंतप्रधान कार्यालय
पुरुषांच्या मैदानी स्पर्धेतील ट्रिपल जंपमध्ये सुवर्णपदक जिंकल्याबद्दल पंतप्रधानांनी एल्डोस पॉल यांचे केले अभिनंदन
बर्मिंगहॅम राष्ट्रकुल -2022 स्पर्धेतील पुरुषांच्या मैदानी खेळात, ट्रिपल जंप क्रीडा प्रकारात सुवर्णपदक जिंकल्याबद्दल पंतप्रधान नरेंद्र मोदी यांनी एल्डोस पॉलचे अभिनंदन केले आहे.
आपल्या ट्विटर संदेशामध्ये पंतप्रधान म्हणाले,"
"आजची ट्रिपल जंप स्पर्धा ऐतिहासिक आहे. देशातील खेळाडूंनी उत्कृष्ट कामगिरी केली आहे.सुवर्णपदक विजेता प्रतिभाशाली खेळाडू एल्डोस पॉल याचे अभिनंदन. त्याने मागील आंतरराष्ट्रीय स्पर्धांमध्ये देखील उत्कृष्ट कामगिरी करून दाखवली आहे.त्याने खेळासाठी घेतलेले परिश्रम प्रशंसनीय आहेत.#Cheer4India"
आरोग्य आणि कुटुंब कल्याण मंत्रालय
ओदिशामधील आशा सेविका - कोविड संबंधित गैरसमजुती आणि भेदभाव दूर करण्यात अग्रणी
कोविड -19 विरुद्धच्या लढ्यात स्थानिक समुदायांसह जवळपास 46,000 हून अधिक आशा काम करत आहेत
नवी दिल्ली, 2 जुलै 2020
ओदिशाच्या खुर्दा जिल्ह्यातील कांदले या गावी असलेली आशा मंजू जीना कोविड -19 संबंधित कामांना पाठिंबा देण्यासाठी आणि समाजातील व्यक्तींना अत्यावश्यक व इतर आरोग्य सेवां उपलब्ध करून देण्यासाठी अथक प्रयत्न करीत आहेत. समाजसेवेशी वचनबद्धता पाळताना मंजू यांनी महत्त्वपूर्ण सामाजिक दायित्वाची पूंजी जमविली आहे, ज्यामुळे त्यांना कोविडशी संबंधित गैरसमज आणि परिणामी भेदभाव दूर करण्यासाठी प्रभावीपणे वाटाघाटी करण्यास सक्षम केले आहे. जेव्हा परत आलेल्या एका तरुण प्रवाशाला खेड्यात व त्याच्या घरात प्रवेश नाकारला गेला, तेव्हा मंजू यांनी स्वत: त्यात लक्ष देऊन समुदायाच्या वाईट वागणुकीकडे लक्ष वेधले. त्यांनी कोविड -19 विषयी समुदाय जागरूकता करून त्या तरुणाला गृह विलगीकरणात ठेवण्यासाठी एकत्रितपणे प्रयत्न केले. या गृह विलगीकरणाच्या काळात मंजू यांनी त्याच्या आरोग्याची स्थिती आणि आरोग्यविषयक गरजा यावर नियमितपणे पाठपुरावा केला.
टाळेबंदी दरम्यान, मंजू यांनी इतर आवश्यक आरोग्य सेवां उपलब्ध करून दिल्या. संस्थात्मक प्रसूतीसाठी त्यांनी अनेक गर्भवती महिलांना प्रोत्साहन दिले व त्यांना सोबत केली. कर्तव्य बजावत असतानाच मंजू यांनी स्वतःच्या घरी फेस मास्क शिवून आपल्या गावातल्या गरिबांना ते वाटले. ओदिशामधील सुमारे 46,627 आशा ग्रामीण व शहरी भागातील कोविड -19 विरुद्धच्या लढाईत अग्रस्थानी असून स्थानिक आरोग्य सेवांवर लक्ष देत आहेत. त्या ग्रामीण भागातील गाव कल्याण समिती आणि शहरी भागातील महिला आरोग्य समिती यांच्यासोबत समुदाय सहभागातून एकत्रितपणे काम करीत असल्याचे दिसून येत आहे. सार्वजनिक ठिकाणी बाहेर पडताना मास्क / फेस कव्हर्सच्या वापरास प्रोत्साहन, वारंवार हात धुण्याकडे लक्ष देणे, सुरक्षित शारीरिक अंतर नियमांचे पालन, कोविडच्या लक्षणांबद्दल जागरूकता वाढविणे इत्यादी कोविड प्रतिबंधित उपाययोजनांबद्दल समाजात जागरूकता निर्माण करण्यासाठी त्यांना या समितीच्या व्यासपीठाचा उपयोग होत आहे.
आरोग्य कथा सारख्या पत्रकांचे वितरण आणि पोस्टर वाटप करणे  यासारख्या माहिती, शिक्षण आणि संवाद उपक्रमातून आशांनी व्यापक जनजागृती केली आहे.
S.Tupe/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 188
सुक्ष्म, लघु आणि मध्यम उदयोग मंत्रालय
खादी उद्योगाशी संबंधित कामगारांचे वेतन वाढवण्याचा खादी आणि ग्रामोद्योग आयोगाचा निर्णय
नवी दिल्ली, 9 फेब्रुवारी 2023
पंतप्रधान नरेंद्र मोदी यांच्या प्रेरणेने आणि कापूस-विणकरांचे योगदान लक्षात घेऊन, गुजरातमध्ये कच्छ येथे 30 जानेवारी , 2023 रोजी मनोज कुमार यांच्या अध्यक्षतेखाली आयोजित करण्यात आलेल्या खादी आणि ग्रामोद्योग आयोगाच्या  694 व्या बैठकीत, विणकरांचे उत्पन्न वाढावे या हेतूने ऐतिहासिक निर्णय घेण्यात आला आहे. विणकरांचे वेतन आता प्रति हँक रुपये 7.50 वरून रुपये 10 इतके होणार आहे. ज्यामुळे, कारागिरांच्या मासिक उत्पन्नात सुमारे 33% आणि विणकरांच्या वेतनात 10% वाढ होईल. हा निर्णय 1 एप्रिल 2023 पासून लागू होणार आहे.
आपल्या सर्वांना माहीत आहे की स्वदेशीचा प्रचार करण्यासाठी पंतप्रधान नरेंद्र मोदी खादी आणि ग्रामोद्योग उत्पादने खरेदी करण्यासाठी राष्ट्रीय आणि आंतरराष्ट्रीय मंचांवर सतत आवाहन करत आहेत. गरीबात गरीबाच्या हाताला काम मिळावे आणि त्यांचे उत्पन्न वाढावे हा यामागचा हेतू असून, परिणामी, आपल्या कारागीरांच्या उत्पन्नात वाढ होईल.
यावेळी केव्हीआयसी चे अध्यक्ष मनोज कुमार म्हणाले की 2021-2022 या आर्थिक वर्षात खादी आणि ग्रामोद्योगाचे 84,290 कोटी रुपयांचे उत्पादन होते, तर विक्री 1,15,415 कोटी होती. यावर्षी 2 ऑक्टोबर रोजी खादी इंडियाच्या नवी दिल्ली मधल्या कनॉट प्लेस  इथल्या विक्री केंद्राने एका दिवसात रु. 1.34 कोटी खादी विक्रीचा नवा विक्रम प्रस्थापित केला आहे. याचे संपूर्ण श्रेय आपले पंतप्रधान नरेंद्र मोदी यांना जाते. खादी उत्पादन आणि विक्रीच्या कामात लाखो कारागीर आणि खादी कामगारांच्या अथक परिश्रमांचे मोल लक्षात घेऊन, देशाच्या जनतेने खादीची उत्पादने खरेदी करावीत असे कळकळीचे आवाहन पंतप्रधानांनी केले होते.
खादी कामगार आणि खादी संघटनांच्या या मागणीचा विचार करून केव्हीआयसी ने आपल्या 694 व्या बैठकीत खादी-ग्रामोद्योग कार्यक्रमाशी संबंधित कामगारांच्या हातात जास्तीत जास्त पैसा देण्याचा, त्यांच्या उत्पन्नाचा स्रोत वाढवून त्यांची आर्थिक स्थिती सुधारण्याचा निर्णय घेतला. या ऐतिहासिक निर्णयामुळे सशक्त, समृद्ध आणि आत्मनिर्भर भारत निर्माण व्हायला मदत होईल.
खादीला स्थानिक पातळीवरून जागतिक पातळीवर पोहोचवण्यासाठी पंतप्रधान नरेंद्र मोदी यांनी गेल्या 9 वर्षांमध्ये, आपल्या खादी बद्दलच्या प्रेमाने आणि खादीच्या वापरासाठीच्या आवाहनाने खादीचे पुनरुज्जीवन केले आहे. परिणामी, भारतामधल्या खादीसह अन्य स्वदेशी उत्पादनांची मागणी वाढली आहे. या निर्णयामुळे खादी क्षेत्रात आनंदाची लाट उसळली असून, खादी क्षेत्रात अधिकाधिक रोजगार निर्माण व्हायला मोठे प्रोत्साहन मिळणार आहे.
S.Bedekar/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 136
कंपनी व्यवहार मंत्रालय
2018 ते 2020 दरम्यान 324 कंपन्यांनी दिवाळखोर घोषित करण्यासाठी अर्ज केले
राष्ट्रीय कंपनी कायदा न्यायाधिकरणाने  दिलेल्या आकडेवारीनुसार सन 2018 मध्ये 149 , सन 2019 मध्ये 103 आणि सन 2020 मध्ये 72 अशा एकूण 324 कंपन्यांनी या तीन वर्षांच्या कालावधीत दिवाळखोरीसाठी अर्ज केला आहे.
केंद्रीय अर्थ आणि कंपनी व्यवहार राज्यमंत्री अनुरागसिंग ठाकूर यांनी आज राज्यसभेत एका प्रश्नाच्या लेखी उत्तरात ही माहिती दिली.
अधिक माहिती देताना ते म्हणाले, एनसीएलटीने दिलेल्या आकडेवारीनुसार सन 2018 मध्ये 8,330 अर्ज, सन 2019 मध्ये 12,091 आणि सन 2020 मध्ये 5,282 अर्ज आयबीसी अंतर्गत दाखल करण्यात आले होते. म्हणूनच असे दिसून येते की गेल्या तीन वर्षांत अर्जांची संख्या वाढली नाही.
कंपनी कायदा 2013 नुसार कंपन्यांना आर्थिक वर्षाच्या समाप्तीपासून सहा महिन्यांच्या आत वार्षिक सर्वसाधारण सभा  घेणे आवश्यक असते. म्हणूनच, सीएसआर बद्दल खुलासा असलेले वित्तीय विवरण आणि मंडळाचा अहवाल एजीएम झाल्यापासून 30 दिवसांच्या आत एमसीए 21 डेटा बेसमध्ये दाखल करावयाचे आहेत. अशा प्रकारे, चालू आर्थिक वर्षात सीएसआर अनिवार्य कंपन्यांद्वारे अद्याप काहीही दाखल करण्यात आले नाही.
M.Chopade/S.Kane/P.Kor
आरोग्य आणि कुटुंब कल्याण मंत्रालय
कोविड-19 विषयीची अद्ययावत माहिती
नवी दिल्ली 18 ऑक्टोबर 2022
देशव्यापी कोविडविरोधी लसीकरण मोहिमेअंतर्गत आतापर्यंत कोविड प्रतिबंधक लसींच्या एकूण 219 कोटी 37 लाख मात्रा  देण्यात आल्या आहेत
गेल्या 24 तासांत 4,23,087 मात्रा देण्यात आल्या.
भारतातील कोविड-सक्रीय रूग्णांची संख्या सध्या 26,449 इतकी आहे
भारतातील कोविड-सक्रीय रूग्णांचे प्रमाण सध्या 0.06% इतके आहे
सध्याचा रोगमुक्ती दर 98.76% टक्के इतका आहे
गेल्या 24 तासांत, 1,919 रूग्ण पूर्णपणे कोरोनामुक्त झाले असून आतापर्यंत कोरोना मुक्त झालेल्या एकूण रूग्णांची संख्या 4,40,77,068 इतकी झाली आहे
गेल्या 24 तासांत, 1,542 नव्या रूग्णांची नोंद झाली आहे
दैनंदिन पॉझिटिव्हीटी दर 0.68% आहे
साप्ताहिक पॉझिटिव्हीटी दर 1.02% आहेआतापर्यंत कोविड संसर्ग तपासणीच्या एकूण 89 कोटी 89 लाख चाचण्या करण्यात आल्या आहेत; गेल्या 24 तासांत 2,27,207 चाचण्या करण्यात आल्या.
सांस्कृतिक मंत्रालय
यश ही तिची सवय झाली आहे
नवी दिल्ली, 29 सप्टेंबर 2021
भारताची निष्णात बॅडमिंटनपटू पी.व्ही. सिंधू हिने टोक्यो ऑलिंपिकमध्ये इतिहास रचल्यापासून तिचे नाव देशाच्या घराघरात पोचले आहे. सिंधू ही लागोपाठच्या सलग दोन ऑलिंपिक स्पर्धांमध्ये पदक मिळविणारी पहिली महिला क्रीडापटू ठरली आहे. आधी, तिने रियो ऑलिंपिकमध्ये रौप्य पदक जिंकले. हाच विजयी प्रवास कायम राखत तिने टोक्यो ऑलिंपिकमध्ये चीनच्या ही बिंगजियाओ या खेळाडूला 21-13, 21-15 अशी मात देत कांस्य पदक पटकाविले.सातत्याने यश मिळवणे ही तिची सवय झाली आहे
ज्या बॅडमिंटन रॅकेटने सिंधूने नवा इतिहास रचला तिच्या मूल्याची आपण कल्पनाच करू शकत नाही. ती केवळ अनमोल आहे. मात्र, ही अनमोल रॅकेट आता कोणाच्याही मालकीची होऊ शकते. होय, तुम्ही बरोबर ऐकता आहात. देशाच्या कल्याणासाठी तुम्ही या अनमोल रॅकेटचा मालकीहक्क प्राप्त करून या ऐतिहासिक वस्तूसोबत तुमचे नाव जोडू शकता.
ऑलिंपिकमधील आपल्या असामान्य खेळाचे प्रदर्शन करून देशवासियांना भारावून टाकल्यानंतर, आता भारतात परतल्यावर लगेचच सिंधूने तिची रॅकेट पंतप्रधान नरेंद्र मोदी यांच्या स्वाधीन केली आहे. पंतप्रधानांना मिळालेल्या भेटवस्तूंचा ई-लिलाव सुरु झाला आहे हे तुम्हांला माहित असेलच. आणि आता सिंधूच्या रॅकेटचा समावेश लिलावासाठी उपलब्ध असलेल्या वस्तूंच्या यादीत करण्यात आला आहे. ही ई-लिलाव प्रक्रिया 17 सप्टेंबरला सुरु झाली असून, ती 7 ऑक्टोबरपर्यंत सुरु राहणार आहे.
तुम्ही देखील प्रख्यात बॅडमिंटनपटूने वापरलेल्या या रॅकेटचे मालक होऊ शकता. त्यासाठी तुम्हांला केवळ www.pmmementos.gov.in या संकेतस्थळाला भेट देऊन ई-लिलावात भाग घ्यावा लागेल. सिंधूच्या या ऐतिहासिक रॅकेटची सुरुवातीची किंमत 80 लाख रुपये निश्चित करण्यात आली आहे, म्हणजे या किंमतीपासून पुढे लिलावाची बोली सुरु होईल. यावेळीदेखील लिलावातून मिळणारे उत्पन्न ‘नमामि गंगे कोशात’ जमा करण्यात येईल.Jaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
गृह मंत्रालय
उत्कृष्ट तपास कार्य केल्याबद्दल गृहमंत्रालयाकडून पोलिसांचा विशेष पदकाने गौरव
उत्कृष्ट तपास कार्य करणाऱ्या देशभरातल्या 121 पोलीस कर्मचारी-अधिकाऱ्यांचा केंद्रीय गृह मंत्रालयातर्फे पदक देऊन गौरव करण्यात आला. पोलिसांमध्ये तपास कार्याबद्दल उच्च व्यावसायिक दृष्टीकोन निर्माण व्हावा तसेच उत्तम तपास कार्य करणाऱ्या पोलिसांच्या कार्याची दखल घेतली जावी, या हेतूने 2018 साली केंद्र सरकारने हे पुरस्कार सुरू केले.
यावर्षी गौरवण्यात आलेल्या पोलिसांमध्ये 15 सीबीआयचे अधिकारी तर महाराष्ट्र आणि मध्य प्रदेश पोलिसांचे प्रत्येकी 15 अधिकारी, उत्तर प्रदेश पोलिसांचे 8, केरळ आणि पश्चिम बंगालचे प्रत्येकी 7 पोलीस अधिकारी आहेत आणि उर्वरित इतर राज्य आणि केंद्र शासित प्रदेशातील अधिकारी आहेत. यात 21 महिला पोलीस अधिकाऱ्यांचाही समावेश आहे.
गौरवार्थींच्या यादीसाठी येथे क्लिक करा
U.Ujgare/S.Tupe /P.Kor
रस्ते वाहतूक आणि महामार्ग मंत्रालय
निर्यात वाढण्यासाठी लॉजिस्टिक खर्च कमी होण्याची गरज नितीन गडकरी यांच्याकडून व्यक्त
नवी दिल्ली, 17 एप्रिल 2018
लॉजिस्टीक खर्च कमी झाल्यास देशाकडून होणाऱ्या निर्यातीत वाढ होऊ शकते, असे मत रस्ते वाहतूक आणि महामार्ग मंत्री नितीन गडकरी यांनी व्यक्त केले आहे. ते आज नवी दिल्ली येथे ट्रान्सपोर्ट कॉर्पोरेशन ऑफ इंडिया आणि इन्शुरन्स इन्स्टिट्युट ऑफ इंडिया यांनी संयुक्तरित्या तयार केलल्या “इन्शुरन्स रिक्वायरमेण्टस ऑफ द इंडियन लॉजिस्टीक्स ॲण्ड वेअर हाऊसिंग इंडस्ट्री ॲण्ड देअर कस्टमर्स” या अहवालाच्या प्रकाशन समारंभात बोलत होते. रस्ते सुधारणा, वाहतूक कोंडी कमी करणे आणि पर्यायी इंधनाचे स्रोत यावर सरकार काम करत आहे, असे गडकरी यांनी सांगितले.
N.S/S.K/P.M
(Visitor Counter : 82